**מדיניות פרטיות**

תאריך עדכון אחרון  03/09/2025

1. **מבוא**
	1. ברוך הבא לאתר האינטרנט (להלן: "**השירותים הדיגיטליים**") של עגור – קרנות השתלמות של עובדי הוראה בחינוך העל יסודי, במכללות ובסמינרים (להלן: "**החברה**" או "**עגור** ").
	2. מסמך זה מהווה את מדיניות הפרטיות של החברה, ומפרט את האופן שבו נאסף מידע אישי מהמשתמשים בשירותים הדיגיטליים, כיצד נשמר מידע זה, ומהן מטרות השימוש בו.
	3. החברה מחויבת להגנה על פרטיות המשתמשים ופועלת בהתאם להוראות כל דין. השימוש בשירותים הדיגיטליים כפוף למדיניות פרטיות זו, לתנאי השימוש באתר ולהוראות כל דין רלוונטי.
	4. החברה מכבדת את פרטיותך כמשתמש/ת (להלן: "**המשתמש**" או "**אתה**") בשירותים הדיגיטליים, ומחויבת להגן על המידע האישי שנאסף אודותיך. אנו מאמינים כי זכותך לדעת כיצד נאסף המידע, כיצד נעשה בו שימוש ומהן זכויותיך ביחס אליו.
	השימוש בשירותים הדיגיטליים כפוף למדיניות פרטיות זו, לאמנת שירות הלקוחות, לתנאי השימוש ולמדיניות ולנהלים נוספים המפורסמים באתר – ואלו מהווים יחד את המסגרת המשפטית המחייבת בין המשתמש לבין החברה.
	5. החברה שומרת לעצמה את הזכות להפסיק את פעילות השירותים הדיגיטליים, כולם או חלקם, באופן זמני או קבוע, בכל עת וללא מתן הודעה מוקדמת – לרבות לצורכי תחזוקה, עדכונים, שדרוגים או עקב תקלות. המשתמש מוותר מראש על כל טענה, דרישה או תביעה בקשר לכך. שינויים כאמור ייכנסו לתוקף באופן מיידי או בהתאם להוראות הדין.
	6. מסמך זה נוסח בלשון זכר מטעמי נוחות בלבד, והוא מתייחס באופן שווה לכל המגדרים. אנו מודים לך על הזמן שהקדשת לעיון במסמך.
2. **הגדרות:**
	1. "**שירותים דיגיטליים**" – כלל השירותים שמעמידה עגור לרשות המשתמשים, לרבות אתר האינטרנט של עגור והשירותים המקוונים בו (למשל, פנייה דרך טופס “פניות עמיתים”), וכן המוקד הטלפוני של החברה (03‑7706061 ו‑5229\*).
	2. **"מידע אישי"** – כל מידע המתייחס לאדם מזוהה או שניתן לזהותו, בין ישירות ובין בעקיפין.
	3. **"משתמש"** - כל אדם העושה שימוש בשירותים הדיגיטליים של החברה, לרבות באמצעות מחשב, טלפון נייד או כל אמצעי טכנולוגי אחר.
	4. **"עוגיות" (Cookies)** –. קבצי טקסט קטנים הנשמרים במכשירו של המשתמש בעת השימוש בשירותים הדיגיטליים, לצורך זיהוי, התאמה אישית של השירות, ניטור פעולות, אבטחת מידע, ושיפור חוויית המשתמש, לרבות ביצוע ניתוחים סטטיסטיים.
	5. "**חשבון משתמש**"- חשבון אישי שנוצר עבור המשתמש לצורך שימוש בשירותים הדיגיטליים של החברה, ובכלל זה גישה לפרטי הפקדות, דוחות שנתיים ורבעוניים של קרן ההשתלמות, וכל שירות אחר המוצע למשתמשים הרשומים.
	6. "**אתה**" או "**משתמש**" –כל אדם אשר עושה שימוש, מכל סוג שהוא, בשירותים הדיגיטליים של החברה.
	7. "**נתוני** **שימוש**" - מידע הנאסף באופן אוטומטי במהלך השימוש בשירותים הדיגיטליים, לרבות מידע הנוצר על-ידי השימוש עצמו או כתוצאה מתשתית השירות (למשל: משך השהות בדף, כתובת IP, סוג דפדפן, תאריך ושעת הגישה וכדומה).
	8. "**מכשיר**/**התקן**"- כל אמצעי טכנולוגי המשמש לגישה לשירותים הדיגיטליים, לרבות מחשב, טלפון נייד, טאבלט, שעון חכם או כל מכשיר דיגיטלי אחר.
	9. "**ספק** **שירות**" - כל אדם, ישות, חברה או ארגון המעבד מידע אישי ו/או נתוני שימוש בשם החברה ובמקומה, לרבות ספקי משנה, נותני שירותים חיצוניים, עובדים במיקור חוץ, וכל גורם אחר הפועל מטעם החברה לצורך מתן השירות, תחזוקתו, שיפורו, או ניתוח אופן השימוש בו.
3. **הסכמה**
	1. בעת השימוש בשירותים הדיגיטליים, לרבות הרשמה או הזדהות לחשבון המשתמש, אתה מביע את הסכמתך למדיניות פרטיות זו. חלק מהשירותים דורשים מסירת מידע אישי, אולם מסירתו אינה מחויבת על פי חוק, והיא נעשית לפי בחירתך והסכמתך.
	2. עם זאת, ללא הסכמתך לא נוכל לספק לך את השירותים, ובכך לא תוכל להשתמש בחלק מהשירותים או לקבל שירות מלא. השימוש בשירותים מהווה אישור להסכמתך המלאה למדיניות זו.
4. **מאגרי מידע**
	1. הנתונים הנאספים יישמרו במאגרי המידע של החברה ובאחריותה. לעניין זה, עגור החברה המנהלת של קרן ההשתלמות משמשת כבעלת השליטה במאגר המידע.
	2. שמירת המידע תבוצע בהתאם לסוגו ולמטרת השימוש בו, כמפורט להלן:
		1. **הקלטות שיחות** – יישמרו לתקופה של עד שנתיים.
		2. **מידע בנושא השתלמויות** – יישמר למשך 7 שנים.
		3. מידע אודות עמיתים שמשכו את כספם (בגיל פרישה או מתחת לגיל פרישה), עובדים שעזבו וספקים שהסתיימה ההתקשרות עימם – יישמר למשך 7 שנים מהמועד הרלוונטי: ממועד משיכת השקל האחרון, ממועד סיום ההעסקה או ממועד סיום ההתקשרות.
	3. לצורך מימוש זכויות נושאי המידע לפי חוק הגנת הפרטיות, ניתן לפנות לחברה באמצעות שליחת טופס בקשה לעיון במידע (ראה נספח) לכתובת חומה ומגדל 16 תל אביבאו לכתובת מייל**:** or@agur.org.il או במספר טלפון 03-7706061.
5. **ממונה על הגנת הפרטיות:**
	1. עגור מינתה ממונה על הגנת הפרטיות, ניתן ליצור עמו קשר באמצעות דוא"ל or@agur.org.il.
6. **מידע שאנו אוספים:**
	1. מידע שאתה מוסר באופן ישיר:
		1. שם פרטי , שם משפחה, תעודת זהות, וכתובת;
		2. פרטי קשר: כתובת הדוא"ל שלך, טלפון שלך;
		3. שם המעסיק, ותק העסקה, דירוג ודרגה;
		4. נתוני שכר: פרטי הפקדות, דוחות תקופתיים,
		5. תוכן פנייתך (פרטים);
		6. כל מידע אחר אשר תבחר לשתף אותנו בו במסגרת מתן השירות;
7. **מידע שנאסף באופן אוטומטי:**
	1. בעת שימושך בשירותים הדיגיטליים, נאסף מידע מהמכשיר שבאמצעותו אתה ניגש לשירותים אלו. מידע זה כולל נתונים סטטיסטיים ומצטברים, ויכול לכלול מידע מזוהה, כגון כתובת IP, וכן מידע לא מזוהה. דוגמה לכך הן פעילויות באתר, כגון העמודים שבהם צפית, ההצעות והשירותים שהתעניינת בהם ועוד. אנו עושים שימוש במידע זה, בין היתר, לצרכי ניתוח סטטיסטי ושיפור השירותים. לפרטים נוספים ראה סעיף 12 בנושא שימוש בעוגיות ומשואות רשת.
8. **מטרות ושימוש במידע**
	1. החברה תעשה שימוש במידע האישי שנאסף בהתאם להוראות כל דין, תנאי השימוש, ומדיניות פרטיות זו, ולמטרות המפורטות להלן:
		1. לצורך אספקת השירותים הדיגיטליים, טיפול בפניות, רישום ו/או ניהול חשבון המשתמש, שירות לקוחות, יצירת קשר ומתן שירותים נוספים שתבחר במסגרת השימוש באתר;
		2. לשיפור חוויית השימוש, מדידת ביצועי השירותים, שיפור תוכן ועיצוב האתר והשירותים הדיגיטליים;
		3. לצורכי עיבוד וניתוח של מידע סטטיסטי, אנונימי או מצרפי (אגרגטיבי), לשם הבנת דפוסי שימוש ושיפור השירותים;
		4. לעמידה בהוראות הדין, לרבות מילוי אחר צווים שיפוטיים, דרישות רגולטוריות, או פניות מצד רשויות מוסמכות.
		5. לצורך איתור, מניעה או טיפול בהונאות, בעיות אבטחת מידע, או תקלות טכניות;
		6. להגנה על זכויות, קניין, פרטיות וביטחון של המשתמשים, צדדים שלישיים והחברה, לרבות במקרה של חשש להפרת זכויות יוצרים, פגיעה בפרטיות, או פרסום לשון הרע;
		7. ליצירת קשר עם המשתמש, ככל שיידרש;
		8. לצורך שמירה על אבטחת המידע והשירותים הדיגיטליים.
	2. כל שימוש במידע ייעשה אך ורק בהתאם למדיניות פרטיות זו ובכפוף להוראות כל דין.
9. **העברת מידע לצדדים שלישיים:**
	1. החברה לא תעביר לצדדים שלישיים כלשהם את פרטיך האישיים, לרבות כל מידע שנאסף ביחס אליך במהלך שימושך באתר (ככל שפרטים ומידע זה מזהים אותך אישית), אלא במקרים המפורטים להלן:
		1. על פי דרישת המשתמש ו/או בהסכמתו המפורשת.
		2. אנו נעזרים בספקי צד ג' לצורך מתן השירותים וביצוע שירותים הקשורים לניהול השירותים הדיגיטליים (לרבות אירוח האתר, תפעולו, אחזקה, אחסון וניהול מאגרי מידע, ניתוחי אתרים, תפעול הקופה , בית דפוס, ועוד). למשל, עגור משתמשת בשירותי ספק צד ג' לתפעל את קרן ההשתלמות, הבנק הבינלאומי הראשון לישראל בע"מ ( להלן: "הספק המתפעל"), ובעת חיבור לחשבון האישי, יתכן ותועבר לאתר שמתופעל ע"י הספק המתפעל.  לצדדים שלישיים אלה יש גישה למידע האישי שלכם אך ורק לצורך מתן השירותים הרלוונטיים לנו ומחויבים לפעול בהתאם למדיניות פרטיות זו. בכל מקרה ההתקשרות מולם תתבצע בהתאם לכל דין.
		3. על פי אישור מראש מאת המשתמש, לצורך קבלת שירותים. למשל, לצורך הגנה על כספי העמיתים ומניעת הונאות במקרים של בקשות למשיכת כספים, עגור תסתייע בספקי צד ג' בכדי לוודא שהכספים שעמית מושך יועברו לחשבון בנק הרשום על שמו של העמית.
		4. בכל מקרה בו הפר המשתמש את תנאי השימוש, לרבות תנאי מדיניות הפרטיות ו/או במקרים בהם ביצע המשתמש או ניסה לבצע המשתמש ו/או מי מטעמו, באמצעות האתר ו/או בקשר אתו, פעולות המנוגדות להוראות מדיניות הפרטיות, לרבות תנאי השימוש ו/או להוראות כל דין.
		5. בשל צו שיפוטי ו/או חובה רגולטורית המורה לחברה למסור את המידע לצדדים שלישיים.
		6. בשל כל מחלוקת, טענה, תביעה, דרישה ו/או הליכים משפטיים אשר יתנהלו בין המשתמש ו/או מטעמו לבין החברה ו/או מי מטעמה.
		7. בכל מקרה בו תסבור החברה, כי מסירת המידע נחוצה על מנת למנוע נזק לרכושה ו/או לגופה של החברה, של המשתמש ו/או של צדדים שלישיים ו/או על מנת למנוע נזק אחר, וזאת לפי שיקול דעתנו הבלעדי.
		8. במקרה בו העבירה החברה לצד שלישי את פעילותה ו/או את זכויותיה וחובותיה כלפי המשתמש, לצדדים שלישיים, ובלבד שצדדים שלישיים כאמור יקבלו על עצמם את ההוראות המפורטות במדיניות פרטיות זו.
10. **זכות לעיון, תיקון ומחיקת המידע**
	1. זכות לעיון במידע ותיקונו תינתן על ידי החברה בהתאם להוראות חוק הגנת הפרטיות, התשמ"א-1981 (להלן: "חוק הגנת הפרטיות").
	2. הנך זכאי לעיין במידע המוחזק אודותיך במאגרי המידע של החברה וכן בחשבון המשתמש, בעצמך או באמצעות בא כוחך שהורשה בכתב או על ידי אפוטרופוס. לאחר שעיינת במידע אודותיך ומצאת כי הוא אינו נכון, שלם, ברור או מעודכן, הנך זכאי לבקש לתקן או למחוק את המידע אודותייך באמצעות שליחת טופס בקשה למימוש זכות העיון ו/או לתקנו במסגרת עריכת הפרופיל שלך בחשבון המשתמש, ככל ורלוונטי. לצורך כך, הנך מוזמן לפנות לממונה על הגנת הפרטיות בכתובת דוא"ל: or@agur.org.il.
11. **אבטחת מידע**
	1. החברה מתחייבת לפעול בהתאם להוראות הדין החלות על אבטחת מידע, לרבות חוק הגנת הפרטיות ותקנות הגנת הפרטיות (אבטחת מידע), התשע"ז-2017. החברה מיישמת מערכות ונהלים מתקדמים לשמירה על אבטחת המידע, ומשקיעה מאמצים נרחבים בהגנה על השירותים הדיגיטליים ועל המידע האישי שלך, בין אם באמצעות פעילות פנימית ובין אם באמצעות ספקים חיצוניים.
	2. יחד עם זאת, הגנות אלו אין בהם ביטחון מוחלט. עליך מוטלת האחריות לדאוג לאבטחת המכשיר בו אתה משתמש כדי לגשת לשירותים, ולשמור בקפדנות על סודיות הסיסמה שלך. אל תמסור/י את הסיסמה לאף גורם אחר.
	3. חשוב לציין: החברה לא תבקש ממך לעולם את פרטי הסיסמה או פרטי כרטיס האשראי שלך באמצעות דואר אלקטרוני (אימייל) או בטלפון.
12. **שימוש בעוגיות ומשואות רשת**
	1. שימוש בעוגיות:

אנו משתמשים בעוגיות (Cookies) ומשואות רשת (Web beacons) בשירותים הדיגיטליים שלנו. משואות רשת הן תמונות גרפיות קטנות המשמשות לתפעול השוטף.

* 1. סוגי עוגיות:
		1. השירותים הדיגיטליים עושים שימוש בעוגיות מסוגים שונים, לרבות:
			1. **עוגיות קבועות (Persistent Cookies):** משמשות לזיהוי המשתמש, שמירת פרטי התחברות, והקלה על השימוש החוזר בשירות.
			2. **עוגיות זמניות (Session Cookies):** נדרשות לצורך תפעול שוטף, הפקת סטטיסטיקות, אבטחת מידע וניטור פעילות. עוגיות אלו נמחקות עם סגירת הדפדפן.
	2. שליטה בעוגיות:

באפשרותך לחסום קבלת עוגיות ומשואות רשת דרך הגדרות הדפדפן שלך, אלא אם הן חיוניות למניעת הונאה או לאבטחת האתר. עם זאת, חסימתן עלולה לפגוע בחוויית השימוש בשירותים הדיגיטליים.

1. **שינויים במדיניות הפרטיות**
	1. החברה שומרת לעצמה את הזכות לעדכן מעת לעת את מדיניות הפרטיות. כל עדכון כאמור יפורסם באתר, ותחולתו תהיה ממועד פרסומו, אלא אם צוין אחרת.
	2. שימושך בשירותים לאחר פרסום העדכון מהווה הסכמה למדיניות הפרטיות בנוסחה המעודכן.
2. **הדין החל וסמכות שיפוט**
	1. מדיניות פרטיות זו כפופה לחוק ולדין הישראלי, וכל מחלוקת ו/או בירור ו/או הליך משפטי יתנהל לפי הדין הישראלי בלבד.

1. **צור קשר**
	1. בכל עניין, שאלה ו/או בקשה, ניתן לפנות אלינו בדוא"ל: pniot@org.il
2. **נספח - בקשה למימוש זכות עיון**

**תאריך:\_\_\_\_\_\_\_\_\_**

**לכבוד** עגור – קרן ההשתלמות של עובדי ההוראה העל יסודי

חומה ומגדל 16 תל אביב

**הנדון: בקשה לעיון במידע בהתאם לחוק הגנת הפרטיות, תשמ״א-1981**

1. אני, החתום מטה, [שם המבקש], ת.ז. [מספר זיהוי], מתגורר/ת בכתובת [כתובת המבקש], מבקש/ת בזאת לעיין במידע האישי שלי, כפי שמוחזק במאגרי המידע שבאחריות ארגונכם, בהתאם לזכותי המוקנית בחוק הגנת הפרטיות, תשמ״א-1981.
2. **פרטי הבקשה:**
	1. תיאור המידע המבוקש: [פירוט המידע המבוקש, לדוגמה: תכתובות, נתוני מצלמות אבטחה, הקלטות קול וכו׳].
	2. טווח זמן רלוונטי: [תאריכים רלוונטיים].
3. **פרטי התקשרות:**
	1. טלפון: [מספר טלפון]
	2. דוא״ל: [כתובת דוא״ל]
4. **מצורפים:**
	1. עותק תעודת זהות לצורך אימות זהותי.
	2. כל מסמך נוסף התומך בבקשתי, אם נדרש.

בברכה,

[חתימת המבקש]

* **בהתאם להוראות תקנות הגנת הפרטיות (תנאים לעיון במידע וסדרי הדין בערעור על סירוב לבקשת עיון), תשמ"א-1981, לנושא המידע עומדת הזכות לעיין במידע המתייחס אליו ושמצוי במאגר המידע. יובהר כי מימוש זכות זו כפוף להוראות התקנות, ובכלל זה תשלום עמלה בעד הטיפול בבקשה, בהתאם לסכום הקבוע בתקנות.**

 ****